கேள்வி: மக்கள் திராவிட முன்னேற்றக் கழகம் குறித்து விரிவாக சொல்லுங்கள்.
பதில்: மக்கள் திராவிட முன்னேற்றக் கழகம் (Makkal Dravida Munnetra Kazhagam) 1977ஆம் ஆண்டு தி.மு.க.வில் இருந்து பிரிந்து வி. ஆர். நெடுஞ்செழியன் மற்றும் க. இராசாராம் ஆகியோர் இணைந்து இந்தக் கட்சியைத் தொடங்கினர். கட்சி தொடக்கம் * திமுக ஆட்சியில் முதல்வர் அண்ணா 1969 பிப்ரவரி 3ஆம் நாள் மறைந்த மறுநாளே அடுத்த தி.மு.க தலைவர் மற்றும் முதல்வர் யார் என்பதில் மு. கருணாநிதி, இரா. நெடுஞ்செழியன் இடையே கடும் போட்டி ஏற்பட்டது. திராவிடர் கழகம் தலைவர் பெரியார் தலையிட்டு சமரசம் ஏற்படுத்தி மு. கருணாநிதி போட்டியின்றி முதல்வராக்கும் பொறுப்பை எம். ஜி. இராமச்சந்திரன் இடம் ஒப்படைத்தார். அதன் தொடர்ச்சியாக திமுக ஒட்டுமொத்த சட்டமன்ற உறுப்பினர்கள் ஆதரவை எம். ஜி. ஆர் பெற்று கொடுத்து இறுதியில் மு. கருணாநிதி அவர்கள் முதலமைச்சர் ஆனார். * இந்த நிலைப்பாட்டுக்கு நெடுஞ்செழியன் இறுதி வரை சம்மதிக்கவில்லை. பின்னர் கருணாநிதி சட்டமன்றக் கட்சித் தலைவராகத் தேர்ந்தெடுக்கப்பட்டதும் நெடுஞ்செழியன் அமைச்சரவையில் இருந்து விலகிக்கொண்டார். மு. கருணாநிதி தமிழ்நாடு முதல்வர் பொறுப்பை ஏற்றுக் கொண்டார்.நினைவு அலைகள்; சாந்தா பதிப்பகம்; பக்கம் 657-661 * பிறகு 1969- சூலை மாதத்தில் மு. கருணாநிதி தி.மு.க. தலைவராகவும், இரா. நெடுஞ்செழியன் பொதுச்செயலராகவும் தேர்வுசெய்யப்பட்டனர். * அதன் பிறகு 1977 இந்தியப் பொதுத் தேர்தலில் அதிமுக தலைமையிலான கூட்டணி 39 இடங்களில் 34 இடங்களை வென்றது.பொதுச்செயலாளர் நெடுஞ்செழியன்,ராசராம், மாதவன் , ப. உ.சண்முகம் போன்ற கட்சியின் முக்கிய பிரமுகர்கள், பொதுத்தேர்தலில் திமுகவின் தோல்விக்கு கருணாநிதியைக் குற்றம்சாட்டி விட்டு, கருணாநிதி கட்சித் தலைவர் பதவியை ராஜினாமா செய்ய வேண்டும் என்று வலியுறுத்தினர்.மேலும் "மக்கள் திராவிட முன்னேற்றக் கழகம்" என்ற அமைப்பை உருவாக்கினர்.மக்கள் திமுகவின் பொதுச்செயலாளராக நெடுஞ்செழியனும், துணை பொதுச் செயலாளராக ராசராமும் இருந்தனர். தேர்தலில் போட்டி 1977ஆம் ஆண்டுத் சட்டமன்றத் தேர்தலில் அ.தி.மு.க. அமைத்த கூட்டணியில், மக்கள் தி.மு.க. இடம்பெற்றது. கட்சி கலைப்பு சட்டசபை தேர்தலில் அதிமுக வென்ற பிறகு கட்சியை அதிமுகவிடம் இனணத்தனர். பகுப்பு:தமிழ்நாட்டில் இல்லாதுபோன அரசியல் கட்சிகள்